Ribe Stifts Adresseaviser, 1846-06-05
Jndsendt.) Det er ikke blot de storartede Foretagender og de mere udstrakte Associationer til Almeenellets Fremme, til Bort fjernelse og Afhjælpning af dybtfølte Savn og Mangler i det større Samfund, der have Krav paa Publikums levende Jnteresse og virksomme Understøttelse; ogsaa de mindre Foreninger, der, indenfor et enkelt Amt, Herred eller Sogn, stille sig det samme ædle Formaal, fortjene visselig at blive kjendte, rettelig vurderede og paaskjønnede, navnlig i de Klasser af Folket, paa hvilke deres velgjørende Virksomhed særligen er beregnet, ligesom de ogsaa trænge til her at fredes og hegnes ved deeltagende Imødekommen og velvillig Medvirkning, da de ellers staae Fare for at qvæles i Spiren, eller dog at friste en ephemer, i Fødselen hensygnende, kummerfuld Tilværelse. Til saadanne glædelige Foretagender hører ustridigen den af flere hæderligen bekjendte Mænd i Ribe gjennem dette Blad bebudede Oprettelse af en forenet Spare- og Laanekasse for nysnævnte By og dens Omegn. Allerede Navnet "Spare- og Laanekasse, vil være tilstrækkeligt, for at stemme Haandværkeren, Arbeidsmanden og Tjenestetyendet gunstigt for en Jndretning, hvis Formaal navnligen er at værne om deres borgerlige Velvære. De antydede Klasser i Samfundet vil her utvivlsomt øine et, maaskee ofte savnet, sikkert Opbevaringsted for den suurt erhvervede Arbeidsfortjeneste, som Øieblikkets Fornødenheder ikke kræve, et ønskeligt, altid tilgjængeligt Gjemme for de i samme efterhaanden nedlagte smaa Summer, der desuden formeres her og bringer Eieren Frugter, uden nogen Anstrængelse fra hans Side, ligesom den nævnte Jnstitution aabner de Uformuende blandt Amtets Beboere en ikke mindre glædelig Udsigt til, med muligst Lethed og paa billige Vilkaar at kunne reise et uundværligt Laan, en Transaction, der for de af Skjæbnen mindre begunstigede Samfundsklasser, om end ikke umulig, dog hidtil mangengang har været forbunden med afskrækkende Bryderier, novervindelige Vanskeligheder og Opofrelser. Det er saaledes utvivlsomt, at Oprettelsen af en Spare- og Laanskasse for denne Egn vil blive modtaget med almindeligt bifald og velfortjent Paaskjønnelse. De i Trykken meddeelte Vedtægter for Sparekasen anbefale sig ved en omsigtig og human. Hensyntagen til de Jndskydendes Tarv. En saa gunstig Dom kan Jndsenderen derimod ikke fælde om den vigtigste Bestemmelse for Laanekassen, der indeholdes i Regulativets § 6 og dreier sig om Tilstaaelse af eller Afslag paa Laan. Vel hedder det der, at Laanet bliver at bevilge eller nægte af samtlige Bestyrelsens Medlemmer; men denne Bestyrelsens Function gjøres afhængig af Kassererens Erklæring, idet nemlig denne hvad dog Forholdets Natur synes at medføre - ikke skal indskrænke sig til de fornødne Oplysninger og Kassens Tilstand, men endog omfatte samtlige her influrende Omstændigheder; Erklæringen skal afgive et Skjøn, om og hvorvidt "Noget eller Jntet er at erindre ved det forlangte Laan altsaa ogsaa indeholde om Vurdering af den af Laansøgeren tilbudte Sikkerhed være sig Selvskyldnercaution eller haandfaaet Pant. Det er aabenbart, at en enkelt Mands Dom saaledes vil faae en overveiende Jndflydelse paa Løsningen af den ligesaa vanskelige, som vigtige Opgave, Bestyrelsen har stillet sig, den nemlig, under Jagttagelsen af det Fornødne til Laanekassens Betryggelse mod Tab, at udstrække Jnstitutionens Velgjørninger i det størst mulige Omfang. Negtes kan det ikke, at hvor alle Præmisser til et Alternativ, et Enten Eller findes forudskikkede og ligesom afsluttede, der fremtræder Comlusionen med en som oftest afgjort Nødvendighed, der er Valget allerede bestemt, eller rettere. Muligheden til at vælge er der ophørt. Forudsat endog, at Kassereren besidder de heldigste Egenskaber til at fuldbyrde det ham saaledes overdragne Hverv, at han med den her absolut fornødne Sinceritet – hiint skjønne, ubeskikkelige Værn mod alle Vilkaarlighedens, Chicanens, Partiskhedens og Eqvismens fordærvelige Jndflydelse - forener den ønskelige Person- og Sagkundskab, saa maa man dog høiligen misbillige denne Sagens Ordning, da, hvor Talen ikke alene er om Tilstaaelsen af eller Afslag paa Laan overhovedet, men hvor ogsaa det Spørgsmaal skal afgjøres, hvem af flere omtrent lige qvalificerede Laansøgende skal foretrækkes og begunstiges, mange og vægtige Hensyn maa stilles frem for Betragtningen, veies og prøves med en Alsidighed og Uhildethed, med en Omhu og Nøiagtighed, som man saameget mindre er berettiget til at fordre hos Cassereren, som de her uundværlige Undersøgelser, Forespørgsler osv. netop for det enkelte Jndivid vil være forbundne med et meget føleligt Tidspilde og Umage. Man indvende ikke, at den Cassereren her tiltænkte Jndflydelse paa Laanspørgsmaalet, ikke skulde være nogen virkelig, men kun en nominet, en tilsyneladende Størrelse, saasom Bestyrelsen vil vide at afgive en selvstændig, af fremmede Jndskydelser uafhængig, Kiendelse om Laanets Tilstaaelse eller Afslag; thi hvorfor skal saa vel Cassereren erklære sig over alle de Omstændigheder, der influere paa Spørgsmaalets Afgjørelse; hvorfor fremtræder saa hiin Erklæring som en Basis for Bestyrelsens Dom saaledes at denne umiddelbart skal slutte sig til hiin, hvorfor at affordre Kassereren en Grundvold, man dog ikke agter at bygge paa; hvorfor endelig i et Regulativ at optage noget Betydningsløst? Man erindre, at der af skjæve, eensidige, halvsande, eller og uklare og ufuldstændige Præmisser – Noget, hvorfra allermindst den Enkeltstaaende, selv med den bedste Villie, er istand til at frigjøre sig i ethvert mødende Tilfælde - uundgaaelig maa resultere en Conclusion, der om end rigtig i Formen, dog altid vil befindes at lide af indre Brøst, Regulativets her paaankede Bestemmelse er klar og utvetydig; og man forvolder derved den samvittighedsfulde Casserer en unødvendig ofte piinlig Gens ved Laansøgernes tidspildende og trættende Overhæng, ligesom en saadan Tingenes Orden let forleder den mindre Nøieregnende til, i sine Erklæringer, at lade sig paavirke af uvedkommende, eller endog uværdige Hensyn. At det til de paa Laanspørgsmaalet releverende Omstændigheders alsidige og fuldstændige Belysning, skulde være uundgaaeligt, at tildeele Cassereren hiin i Sandhed mislige og uhyggelige Rolle, er dog en Paastand, som neppe Nogen vil debitere, gl. den Stund Bestyrelsen er sammensat af Mænd der dagtig leve og færdes i Folket og som ved deres Livstillinger have den ønskeligste Leilighed til at gjøre sig fortrolige med alle de Details, der staae i Berørelse med oftnævnte Spørgsmaal. Naar nu hensees til den velsignelsesrige Styrke, den ligger i flere gode Kræfters Forening, hvo kan saa negte, at Bestyrelsen, - hvis Medlemmer jeg forudsætter ere Læserne bekjendte vil, med en ulige større Lethed, Sikkerhed og Betryggelse mod Misgreb, end det er muligt for et enkelt Jndivid, kunde skjønne, hvorvidt der gives Noget eller Jntet at erindre ved det forlængte Laan." Derfor, høitærede Bestyrere af den forenede Spare- og Laanekasse for Ribe By og Omegn, lader Cassereren være Casserer og intet Andet, lader ham, hver Gang Laan søges, blot meddele Eder Underretning om Kassens Tilstand, eller snarere forevise Eder Protokollerne, men lader iøvrigt Laanets Tilstaaelse eller Afslag udelukkende fremgaae af Eders egne, ved Samvirksomheden modnede, fuldstændige Undersøgelser og Jagttagelser, Nedstemmer ikke Amts-Beboernes erkjendtlige Glæde over hiint gavnrige Foretagende, ved i Regulativet at bibeholde en, mildest talt, uheldig Anordning, hvortil Publikum skeler med en saameget større Føie, da den dreier sig om Jnstitutionens Kjerne o. Kassens Betryggelse, samt en forstandig og samvittighedsfuld Tildeling af Udlaan! Udelukker af Regulativet denne stødende Bestemmelse, og da vil man, endogsaa i om fjern Fremtid, velsigne Eder for Eders heldbringende Jdræt, den J ved hensigtsmæssige Love, efter mueligst Evne sikkrede imod Udskeielser og Misbrug! S. 7.